कल से बीडीपीओ दफ्तर के सामने मोर्चा लगाएंगे मजदूर
आरोपियों को गिरफ्तार किया तो 30 को थाने के सामने किसान देंगे धरना
भास्कर संवाददाता|भदौड(बरनाला)
शनिवारको भारतीय किसान यूनियन एकता (उगराहां) की जिला कमेटी की बैठक हुई। इसमें मजदूर नेताओं ने कहा कि गांव संधूकलां की महिंदर कौर जो कि गत दिनों भदौड़ में पंजाब नेशनल बैंक में 2 लाख की लिमिट भरने पहुंची थी और बैंक के अंदर से ही उससे कुछ अज्ञात लोग दो लाख रुपए लूटकर फरार हो गए थे।
पुलिस ने मामला तो दर्ज कर लिया था लेकिन अभी तक आरोपियों को गिरफ्तार नहीं किया गया। कई बार वफद एसएसपी से भी मिल चुका है बावजूद पुलिस प्रशासन चुप्पी साधे बैठा है। अगर जल्द आरोपियों को गिरफ्तार नहीं किया गया तो 30 दिसंबर को थाने का घेराव किया जाएगा। इससे पहले भी आरोपियों को गिरफ्तार करने के लिए कई बार पुलिस प्रशासन से आग्रह किया जा चुका है लेकिन कोई कार्रवाई नहीं हुई। (साहिब संधू)
बरनाला| मनरेगामजदूरों की बैठक प्रधान जगराज रामां और सरबजीत रूडेके की अगुवाई में हुई। इसमें मजदूरों की मांगों और उनकी समस्याओं को लेकर विचार विमर्श किया गया। बैठक में काॅमरेड खुशिया सिंह ने कहा कि जिला के मनरेगा मजदूरों को पिछले छह माह से काम के पैसे नहीं दिए जा रहे हैं और उन्हें काम दिया जा रहा है। जिसके चलते मजदूरों में सरकार और प्रशासन प्रति भारी रोष पाया जा रहा है। 28 दिसंबर को डीसी दफ्तर का घेराव कर सरकार की अर्थी फूंकी जाएगी। मजदूर 28 से बीडीपीओ दफ्तर के सामने पक्का मोर्चा लगाएंगे। इस मौके पर सुखविंदर कौर, लाभ कौर, बग्गा सिंह, गुरमीत ठीकरीवाला, जगसीर सिंह, गुरबख्श सिंह, नाहर रामगढ, जंग सिंह, निर्मल गहल, राज कौर इत्यादि मौजूद थे।
hin_Deva hin_Deva bho_Deva hin_Deva hin_Deva hin_Deva